amek sseyin i d-wwi tiyita i yis tuɣal d taklit. Daɣ netta, segmi tsedḥa deg-i, ǧǧiɣ-tt tcucef weḥd-s, lakin demneɣ-k, ma teɛawed tekcem ɣer wemdun-nni-inesn wass amezwaru : ar tuzzel ɣer wayed … xaṭer, tidet i Rebbi ! ɛusseɣ-tt ur iyi-d wala. Ma d mi d bbed nnuba n ɛicuca, xas tsedḥa deg-i waqila, lakin ufiɣ ilezm-iyi … D adeqqer i tt-deqqreɣ ɣer daxel n wemdun, meɛna almi tetbeɣ d amdun-nni yerran Fadma d taklit, yerna ara tt-id yerren nettat ɣer lasel-is …